Noverint universi presentes litteras inspecturi quod, Hugo de Moloin barbi tonsor, cum bona et sana deliberatione, pro se et suis, dedit, quittavit et concessit libere . . abbatisse et conventui de Omnens quandam vineam sitam in territorio de Arbosio retro Chastialbus juxta vineam dicte abbatisse et conventus de Omnens, pro quadam vinea sita in territorio de Blyon juxta vineam quondam Girardi a la Bueba, quam vineam de Blyon dicta abbatissa de Omnens et conventus ejusdem loci dederunt dicto Hugoni pro dicta vinea de retro Chastiabus. Dictus vero Hugo de dicta vinea que sita est retro Chastiabus se devestivit et dictam abbatissam et conventum de Omnens corporaliter investivit et promisit eisdem abbatisse et conventui de dicta vinea ferre garandiam contra omnes et quod contra tenorem presentium per se vel per alium in judicio vel extra modo aliquo non veniet in futurum. Hanc autem donationem, quittationem et concessionem laudavit et concessit Nicholier de Meynai, dictus Fornerius, cui dicta vinea de retro Chastiabus debebat unum denarium censualem, quem denarium censualem ipse Nicholier quittavit dictis abbatisse et conventui de Omnens. In cujus rei testimonium, Johannes, prior de Arbosio et Andruynus, curatus ejusdem loci, sigilla sua presentibus litteris apposuerunt ad petitionem partium predictarum. Actum anno Domini M° CC° LX° quarto, mense octobri.